Hr Pevkur 
Kaitseministeerium

			
			
		21.03.2024 nr KV-0.5-1/24/6263-1	

Ettepanek kaitseministri määruse nr 18 „Kaitseväe sümbolite kirjeldus ja kasutamise kord“ muutmiseks	

Austatud minister	

Teen ettepaneku muuta kaitseväe korralduse seaduse § 5 lg 1 alusel 19.11.2018 vastu võetud kaitseministri määrust nr 18 „Kaitseväe sümbolite kirjeldus ja kasutamise kord“ ning asendada määruses läbivalt „laevastiku ülem“ sõnadega „divisjoni ülem“.
1.	§ 7 lg 7 „Divisjoni ülema vimpel on valge kahekeelne vimpliväli, millel on sinine kiil. Vimpli laiuse ja pikkuse suhe on 7:13. Vimpli etalonkujutis on esitatud määruse lisas 13.“
2.	§ 14 lg 6 „Divisjoni ülema vimplit kasutatakse divisjoni ülema viibimisel sõja- või abilaeva pardal.“
3.	Lisa 13 „Divisjoni ülema vimpel.“
Laevastiku ülema vimpel on sarnane mereväe ülema vimpliga – on valge pääsusaba, millel on sinine kiil, ent vimplilt puudub admiraliteediankur. Laevastiku ülema vimpli etalonkujutis on määruse lisas 13. Vimpel võeti kasutusele 1994. aastal divisjoni ülema vimplina. 1. aprillist 2013 tehtud struktuurimuudatuste tulemusena asendati divisjon laevastikuga ning laevastik kasutas edasi sama vimplit. 
Vimplit kasutatakse ajal, kui ülem viibib sõja- või abilaeval. See tähendab, et lipp heisatakse ülema saabumisel ja langetatakse tema lahkumisel sõja- või abilaevalt.
07.05.2022 jõustus Vabariigi Valitsuse 21.06.2018 määruse nr 45 „Kaitseväe põhimäärus“ § 19 muudatused, mille tulemusel ei ole mereväe koosseisus enam laevastiku nimelist allüksust. Senised laevastiku allüksused - miinisõja divisjon, rannikukaitse divisjon ning mereväekool -  kuuluvad eraldi allüksustena mereväe kui alaliselt tegutseva struktuuriüksuse koosseisu.
Kuna ajalooliselt on vimpel võetud kasutusele divisjoni ülema vimplina, siis ei ole põhjendatud laevastiku ülema vimplit muutmine ning kohane on kehtestada uuesti laevastiku ülema vimpel divisjoni ülema vimplina.

Lugupidamisega	

[ allkirjastatud digitaalselt ]

Martin Herem	
Kindral	
Kaitseväe juhataja